CELEX: 32022D0884
Language: el
Date: 2022-06-03 00:00:00
Title: Απόφαση (ΚΕΠΠΑ) 2022/884 του Συμβουλίου της 3ης Ιουνίου 2022 για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία

3.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 153/128
               
            
         ΑΠΟΦΑΣΗ (ΚΕΠΠΑ) 2022/884 ΤΟΥ ΣΥΜΒΟΥΛΙΟΥ
         της 3ης Ιουνίου 2022
         για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 31 Ιουλίου 2014, το Συμβούλιο εξέδωσε την απόφαση 2014/512/ΚΕΠΠΑ (1).
                  
               
                     (2)
                  
                  
                     Η Ένωση εξακολουθεί να υποστηρίζει ακλόνητα την κυριαρχία και την εδαφική ακεραιότητα της Ουκρανίας.
                  
               
                     (3)
                  
                  
                     Στις 24 Φεβρουαρίου 2022, ο πρόεδρος της Ρωσικής Ομοσπονδίας ανήγγειλε τη διεξαγωγή στρατιωτικής επιχείρησης στην Ουκρανία και οι ρωσικές ένοπλες δυνάμεις εξαπέλυσαν επίθεση κατά της Ουκρανίας. Η επίθεση αυτή συνιστά κατάφωρη παραβίαση της εδαφικής ακεραιότητας, της κυριαρχίας και της ανεξαρτησίας της Ουκρανίας.
                  
               
                     (4)
                  
                  
                     Στα συμπεράσματά του της 24ης Φεβρουαρίου 2022, το Ευρωπαϊκό Συμβούλιο καταδίκασε με τον πλέον κατηγορηματικό τρόπο την απρόκλητη και αδικαιολόγητη στρατιωτική επίθεση της Ρωσικής Ομοσπονδίας κατά της Ουκρανίας. Με τις παράνομες στρατιωτικές της ενέργειες, η Ρωσία παραβιάζει κατάφωρα το διεθνές δίκαιο και τις αρχές του Χάρτη των Ηνωμένων Εθνών και υπονομεύει την ευρωπαϊκή και την παγκόσμια ασφάλεια και σταθερότητα. Το Ευρωπαϊκό Συμβούλιο ζήτησε την επείγουσα προετοιμασία και θέσπιση περαιτέρω δέσμης κυρώσεων, ατομικών και οικονομικών.
                  
               
                     (5)
                  
                  
                     Στα συμπεράσματά του της 24ης Μαρτίου 2022, το Ευρωπαϊκό Συμβούλιο δήλωσε ότι η Ένωση παραμένει έτοιμη να καλύψει τυχόν νομικά κενά και να θέσει στο στόχαστρο πραγματικές και πιθανές προσπάθειες παράκαμψης των περιοριστικών μέτρων που έχουν υιοθετηθεί ήδη, καθώς και να κινηθεί γρήγορα με πρόσθετες συντονισμένες και αυστηρές κυρώσεις κατά της Ρωσίας και της Λευκορωσίας, προκειμένου να αποτρέψει αποτελεσματικά τις δυνατότητες της Ρωσίας να συνεχίσει την επίθεση.
                  
               
                     (6)
                  
                  
                     Λαμβάνοντας υπόψη τη σοβαρότητα της κατάστασης και ως απάντηση στην πολεμική επίθεση κατά της Ουκρανίας, ενδείκνυται να θεσπιστούν περαιτέρω περιοριστικά μέτρα.
                  
               
                     (7)
                  
                  
                     Είναι σκόπιμο να απαγορευθεί η εισαγωγή, αγορά ή μεταφορά στα κράτη μέλη αργού πετρελαίου και ορισμένων προϊόντων πετρελαίου από τη Ρωσία. Επιπλέον, είναι σκόπιμο να απαγορευθεί η ασφάλιση και αντασφάλιση θαλάσσιας μεταφοράς των εν λόγω εμπορευμάτων σε τρίτες χώρες. Θα πρέπει να προβλεφθούν κατάλληλες μεταβατικές περίοδοι.
                  
               
                     (8)
                  
                  
                     Λόγω της γεωγραφικής θέσης αρκετών κρατών μελών, η οποία δημιουργεί ιδιαίτερη εξάρτηση από το αργό πετρέλαιο που εισάγεται μέσω αγωγού από τη Ρωσία, χωρίς βιώσιμο εναλλακτικό εφοδιασμό βραχυπρόθεσμα, οι απαγορεύσεις εισαγωγής αργού πετρελαίου από τη Ρωσία δεν θα πρέπει να εφαρμόζονται προσωρινά, μέχρις ότου το Συμβούλιο αποφασίσει διαφορετικά, στις εισαγωγές αργού πετρελαίου μέσω αγωγού από τη Ρωσία στα εν λόγω κράτη μέλη. Τα εν λόγω κράτη μέλη θα πρέπει να λάβουν όλα τα αναγκαία μέτρα για να εξασφαλίσουν εναλλακτικό εφοδιασμό το συντομότερο δυνατόν. Η Επιτροπή θα πρέπει να παρακολουθεί και να διευκολύνει την πρόοδο των οικείων κρατών μελών όσον αφορά την εξασφάλιση εναλλακτικού εφοδιασμού. Όταν ένα κράτος μέλος έχει σημειώσει επαρκή πρόοδο, ο ύπατος εκπρόσωπος, με την υποστήριξη της Επιτροπής, θα πρέπει να προτείνει στο Συμβούλιο να τερματίσει αυτή την προσωρινή εξαίρεση όσον αφορά το εν λόγω κράτος μέλος.
                  
               
                     (9)
                  
                  
                     Το Ευρωπαϊκό Συμβούλιο, κατά τη σύνοδό του στις 30 και 31 Μαΐου 2022, συμφώνησε ότι θα επανεξετάσει το ζήτημα της εν λόγω προσωρινής εξαίρεσης του αργού πετρελαίου που παραδίδεται μέσω πετρελαιαγωγού το συντομότερο δυνατόν.
                  
               
                     (10)
                  
                  
                     Είναι αναγκαίο να απαγορευθεί η περαιτέρω μεταβίβαση, μεταφορά ή μεταπώληση σε άλλα κράτη μέλη ή σε τρίτες χώρες αργού πετρελαίου από τη Ρωσία που παραδίδεται μέσω αγωγού σε κράτος μέλος, καθώς και να απαγορευθεί, μετά από μεταβατική περίοδο οκτώ μηνών, η περαιτέρω μεταβίβαση, μεταφορά ή μεταπώληση σε άλλα κράτη μέλη προϊόντων πετρελαίου τα οποία παράγονται από το εν λόγω αργό πετρέλαιο. Λόγω της ιδιαίτερης εξάρτησης της Τσεχίας από τα εν λόγω προϊόντα πετρελαίου, θα πρέπει να επιτραπεί πρόσθετη περίοδος δέκα μηνών ώστε η Τσεχία να εξασφαλίσει εναλλακτικό εφοδιασμό.
                  
               
                     (11)
                  
                  
                     Λόγω της ειδικής γεωγραφικής έκθεσης της Βουλγαρίας, θα πρέπει να προβλεφθεί ειδική παρέκκλιση για περιορισμένο χρονικό διάστημα από την απαγόρευση των εισαγωγών αργού πετρελαίου με θαλάσσια μεταφορά («αργό πετρέλαιο που μεταφέρεται διά θαλάσσης») και προϊόντων πετρελαίου. Λόγω της ειδικής κατάστασης της Κροατίας που συνδέεται με την ανάγκη να εξασφαλίσει το διυλιστήριό της τακτική προμήθεια πετρελαίου εσωτερικής καύσης υπό κενό για τη λειτουργία του, η αρμόδια εθνική αρχή θα πρέπει να έχει τη δυνατότητα να επιτρέπει την αγορά, την εισαγωγή ή τη μεταφορά ρωσικού πετρελαίου εσωτερικής καύσης υπό κενό για συγκεκριμένο χρονικό διάστημα υπό ορισμένες προϋποθέσεις.
                  
               
                     (12)
                  
                  
                     Αν ο εφοδιασμός με αργό πετρέλαιο μέσω αγωγού από τη Ρωσία σε περίκλειστο κράτος μέλος διακοπεί για λόγους που δεν εμπίπτουν στον έλεγχο του εν λόγω κράτους μέλους, θα πρέπει να επιτραπεί η εισαγωγή στο εν λόγω κράτος μέλος διά θαλάσσης μεταφερόμενου αργού πετρελαίου από τη Ρωσία, μέσω εξαιρετικής προσωρινής παρέκκλισης, έως ότου ξεκινήσει και πάλι ο εφοδιασμός μέσω αγωγού ή έως ότου το Συμβούλιο αποφασίσει ότι η απαγόρευση της εισαγωγής αργού πετρελαίου που παραδίδεται μέσω αγωγού θα ισχύει για το εν λόγω κράτος μέλος.
                  
               
                     (13)
                  
                  
                     Σύμφωνα με την αρχή της ελευθερίας της διαμετακόμισης, οι απαγορεύσεις αγοράς, εισαγωγής ή μεταφοράς αργού πετρελαίου που μεταφέρεται δια θαλάσσης και ορισμένων προϊόντων πετρελαίου από τη Ρωσία δεν θα πρέπει να θίγουν την αγορά, την εισαγωγή ή τη μεταφορά των εν λόγω εμπορευμάτων όταν προέρχονται από τρίτη χώρα και απλώς διαμετακομίζονται μέσω της Ρωσίας. Ειδικότερα, οι εν λόγω απαγορεύσεις δεν θα πρέπει να εφαρμόζονται στην περίπτωση κατά την οποία η Ρωσία προσδιορίζεται ως το κράτος εξαγωγής στις τελωνειακές διασαφήσεις, εάν η χώρα προέλευσης για το αργό πετρέλαιο και τα άλλα προϊόντα πετρελαίου προσδιορίζεται στις εν λόγω διασαφήσεις ως τρίτο κράτος.
                  
               
                     (14)
                  
                  
                     Είναι σκόπιμο να απαγορευθεί η παροχή λογιστικών υπηρεσιών στη Ρωσία, ελεγκτικών υπηρεσιών, συμπεριλαμβανομένου του υποχρεωτικού ελέγχου, υπηρεσιών τήρησης λογιστικών βιβλίων και παροχής φορολογικών συμβουλών, ή επιχειρηματικών συμβουλών και συμβουλών σε διοικητικά θέματα και υπηρεσιών δημοσίων σχέσεων. Είναι επίσης σκόπιμο να τροποποιηθούν οι απαγορεύσεις που αφορούν τις καταθέσεις, τις επιχειρήσεις οδικών μεταφορών που έχουν την έδρα τους στη Ρωσία και τις υπηρεσίες εμπιστοσύνης. Τέλος, είναι σκόπιμο να προστεθούν ορισμένες καταχωρίσεις στους καταλόγους νομικών προσώπων, οντοτήτων και φορέων που παρατίθενται στα παραρτήματα της απόφασης 2014/512/ΚΕΠΠΑ.
                  
               
                     (15)
                  
                  
                     Προκειμένου να διασφαλιστεί η ομαλή εφαρμογή του άρθρου 1ι της απόφασης 2014/512/ΚΕΠΠΑ, είναι σκόπιμο να παραταθεί η προθεσμία για την παύση των δραστηριοτήτων που προβλέπεται στις παραγράφους 2 και 3 του εν λόγω άρθρου από τις 10 Μαΐου 2022 έως τις 5 Ιουλίου 2022.
                  
               
                     (16)
                  
                  
                     Είναι σκόπιμο να διευκρινιστεί ότι η παρούσα απόφαση δεν εμποδίζει τη λήψη, εκ μέρους νομικού προσώπου, οντότητας ή φορέα που έχει ιδρυθεί ή συσταθεί δυνάμει του δικαίου κράτους μέλους, πληρωμών από τον Ρώσο αντισυμβαλλόμενό τους βάσει συμβάσεων για εμπορεύματα και τεχνολογίες όπως αναφέρεται στο άρθρο 4γ της απόφασης 2014/512/ΚΕΠΠΑ, οι οποίες έχουν συναφθεί πριν από τις 26 Φεβρουαρίου 2022 και εκτελούνται πριν από τις 27 Μαΐου 2022
                  
               
                     (17)
                  
                  
                     Η Ρωσική Ομοσπονδία διεξάγει συστηματική, διεθνή εκστρατεία χειραγώγησης των μέσων ενημέρωσης και στρέβλωσης των γεγονότων, προκειμένου να ενισχύσει τη στρατηγική της για την αποσταθεροποίηση των γειτονικών της χωρών και της Ένωσης και των κρατών μελών της. Συγκεκριμένα, η προπαγάνδα έχει στοχεύσει κατ’ επανάληψη και συστηματικά ευρωπαϊκά πολιτικά κόμματα, ιδίως κατά τη διάρκεια εκλογικών περιόδων, καθώς και την κοινωνία των πολιτών, τους αιτούντες άσυλο, τις ρωσικές εθνοτικές μειονότητες, τις έμφυλες μειονότητες και τη λειτουργία των δημοκρατικών θεσμών στην Ένωση και τα κράτη μέλη της.
                  
               
                     (18)
                  
                  
                     Για να δικαιολογήσει και να υποστηρίξει την επίθεσή της κατά της Ουκρανίας, η Ρωσική Ομοσπονδία διεξάγει συνεχείς και συντονισμένες προπαγανδιστικές ενέργειες με στόχο την κοινωνία των πολιτών στην Ένωση και στις γειτονικές χώρες, οι οποίες διαστρεβλώνουν σοβαρά και παραποιούν τα γεγονότα.
                  
               
                     (19)
                  
                  
                     Οι εν λόγω προπαγανδιστικές ενέργειες διοχετεύονται μέσω διάφορων μέσων ενημέρωσης υπό τον μόνιμο άμεσο ή έμμεσο έλεγχο της ηγεσίας της Ρωσικής Ομοσπονδίας. Οι ενέργειες αυτές συνιστούν σημαντική και άμεση απειλή για τη δημόσια τάξη και την ασφάλεια της Ένωσης. Τα εν λόγω μέσα ενημέρωσης είναι ουσιαστικής και καθοριστικής σημασίας για την προώθηση και την υποστήριξη της επίθεσης κατά της Ουκρανίας και για την αποσταθεροποίηση των γειτονικών της χωρών.
                  
               
                     (20)
                  
                  
                     Δεδομένης της σοβαρότητας της κατάστασης και ως απάντηση στις ενέργειες της Ρωσίας που αποσταθεροποιούν την κατάσταση στην Ουκρανία, είναι αναγκαίο, με τρόπο σύμφωνο με τα θεμελιώδη δικαιώματα και ελευθερίες που αναγνωρίζονται στον Χάρτη των Θεμελιωδών Δικαιωμάτων, ιδίως με το δικαίωμα στην ελευθερία έκφρασης και πληροφόρησης όπως αναγνωρίζεται στο άρθρο 11 αυτού, να θεσπιστούν περαιτέρω περιοριστικά μέτρα ώστε να ανασταλούν οι δραστηριότητες ραδιοτηλεοπτικής μετάδοσης αυτών των μέσων ενημέρωσης στην Ένωση ή που απευθύνονται στην Ένωση. Τα μέτρα θα πρέπει να διατηρηθούν έως ότου δοθεί τέλος στην επίθεση κατά της Ουκρανίας και έως ότου η Ρωσική Ομοσπονδία και τα συνδεδεμένα με αυτήν μέσα ενημέρωσης σταματήσουν να διεξάγουν προπαγανδιστικές ενέργειες κατά της Ένωσης και των κρατών μελών της.
                  
               
                     (21)
                  
                  
                     Σύμφωνα με τα θεμελιώδη δικαιώματα και ελευθερίες που αναγνωρίζονται στον Χάρτη των Θεμελιωδών Δικαιωμάτων, ιδίως με το δικαίωμα στην ελευθερία έκφρασης και πληροφόρησης, την επιχειρηματική ελευθερία και το δικαίωμα ιδιοκτησίας όπως αναγνωρίζονται στα άρθρα 11, 16 και 17 αυτού, τα εν λόγω μέτρα δεν εμποδίζουν τα μέσα ενημέρωσης και το προσωπικό τους να ασκούν δραστηριότητες στην Ένωση άλλες εκτός από τη ραδιοτηλεοπτική μετάδοση, όπως έρευνα και συνεντεύξεις. Ιδίως, τα μέτρα αυτά δεν αλλοιώνουν την υποχρέωση σεβασμού των δικαιωμάτων, των ελευθεριών και των αρχών που αναφέρονται στο άρθρο 6 της Συνθήκης για την Ευρωπαϊκή Ένωση, συμπεριλαμβανομένου του Χάρτη των Θεμελιωδών Δικαιωμάτων, και στα συντάγματα των κρατών μελών, στο πλαίσιο των αντίστοιχων τομέων εφαρμογής τους.
                  
               
                     (22)
                  
                  
                     Για την εφαρμογή ορισμένων μέτρων, είναι αναγκαία περαιτέρω δράση της Ένωσης.
                  
               
                     (23)
                  
                  
                     Η απόφαση 2014/512/ΚΕΠΠΑ θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2014/512/ΚΕΠΠΑ τροποποιείται ως εξής:
            
                        1)
                     
                     
                        το άρθρο 1αα τροποποιείται ως εξής:
                        
                                    α)
                                 
                                 
                                    παρεμβάλλεται η ακόλουθη παράγραφος:
                                    
                                       «2α.   Η απαγόρευση της παραγράφου 1 δεν ισχύει για την είσπραξη ποσών οφειλόμενων από τα νομικά πρόσωπα, τις οντότητες ή τους φορείς που αναφέρονται στην εν λόγω παράγραφο βάσει συμβάσεων που εκτελέστηκαν πριν από τις 15 Μαΐου 2022.»,
                                    
                                 
                              
                                    β)
                                 
                                 
                                    στην παράγραφο 3 το στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                εκτός εάν απαγορεύεται δυνάμει του άρθρου 4ιε ή 4ιστ, συναλλαγές που είναι απολύτως αναγκαίες για την άμεση ή έμμεση αγορά, εισαγωγή ή μεταφορά φυσικού αερίου και πετρελαίου, συμπεριλαμβανομένων των προϊόντων διύλισης πετρελαίου, καθώς και τιτανίου, αλουμινίου, χαλκού, νικελίου, παλλαδίου και σιδηρομεταλλεύματος από τη Ρωσία ή μέσω αυτής προς την Ένωση, χώρα μέλος του Ευρωπαϊκού Οικονομικού Χώρου, την Ελβετία ή τα Δυτικά Βαλκάνια·»,
                                             
                                          
                              
                                    γ)
                                 
                                 
                                    στην παράγραφο 3, προστίθενται τα εξής στοιχεία:
                                    
                                                «δ)
                                             
                                             
                                                συναλλαγές, συμπεριλαμβανομένων πωλήσεων, που είναι απολύτως αναγκαίες για την αποχώρηση, έως τις 5 Σεπτεμβρίου 2022, από κοινή επιχείρηση ή παρόμοιο νομικό μόρφωμα που συστάθηκε πριν από τις 16 Μαρτίου 2022 στο οποίο συμμετέχει νομικό πρόσωπο, οντότητα ή φορέας που αναφέρεται στην παράγραφο 1,
                                             
                                          
                                                ε)
                                             
                                             
                                                συναλλαγές που σχετίζονται με την παροχή υπηρεσιών ηλεκτρονικών επικοινωνιών, υπηρεσιών κέντρων δεδομένων και την παροχή υπηρεσιών και εξοπλισμού που απαιτούνται για τη λειτουργία τους, τη συντήρησή τους, την ασφάλειά τους, συμπεριλαμβανομένης της παροχής τειχών προστασίας και υπηρεσιών κέντρου κλήσεων, σε νομικό πρόσωπο, οντότητα ή φορέα που περιλαμβάνεται στο παράρτημα X.»·
                                             
                                          
                              
                  
                        2)
                     
                     
                        στο άρθρο 1β, η παράγραφος 5 αντικαθίσταται από το ακόλουθο κείμενο:
                        
                           «5.   Κατά παρέκκλιση από τις παραγράφους 1 και 2, οι αρμόδιες αρχές μπορούν να επιτρέπουν την αποδοχή τέτοιας κατάθεσης ή παροχής υπηρεσίας πορτοφολιού, λογαριασμού ή φύλαξης, υπό τους όρους που κρίνουν κατάλληλους, αφού διαπιστώσουν ότι η αποδοχή της εν λόγω κατάθεσης ή παροχής υπηρεσίας πορτοφολιού, λογαριασμού ή φύλαξης:
                           
                                       α)
                                    
                                    
                                       είναι αναγκαία για την κάλυψη των βασικών αναγκών των φυσικών ή νομικών προσώπων, οντοτήτων ή φορέων που αναφέρονται στην παράγραφο 1 και των εξαρτώμενων από αυτά μελών της οικογένειάς τους, συμπεριλαμβανομένων πληρωμών ειδών διατροφής, ενοικίου ή ενυπόθηκου δανείου, φαρμάκων και ιατρικών εξόδων, φόρων, ασφαλίστρων και τελών σε επιχειρήσεις κοινής ωφέλειας·
                                    
                                 
                                       β)
                                    
                                    
                                       προορίζεται αποκλειστικά για την καταβολή εύλογων επαγγελματικών αμοιβών ή την εξόφληση δαπανών οι οποίες αφορούν την παροχή νομικών υπηρεσιών·
                                    
                                 
                                       γ)
                                    
                                    
                                       προορίζεται αποκλειστικά για την καταβολή τελών ή επιβαρύνσεων για υπηρεσίες συνήθους τήρησης ή φύλαξης δεσμευμένων κεφαλαίων ή οικονομικών πόρων·
                                    
                                 
                                       δ)
                                    
                                    
                                       είναι αναγκαία για έκτακτες δαπάνες, εφόσον η οικεία αρμόδια αρχή έχει κοινοποιήσει στις αρμόδιες αρχές των άλλων κρατών μελών και στην Επιτροπή τους λόγους για τους οποίους κρίνει ότι θα πρέπει να χορηγηθεί συγκεκριμένη άδεια, τουλάχιστον δύο εβδομάδες πριν από τη χορήγηση της άδειας· ή
                                    
                                 
                                       ε)
                                    
                                    
                                       είναι αναγκαία για επίσημους σκοπούς διπλωματικής ή προξενικής αρχής ή διεθνούς οργανισμού.
                                    
                                 Το οικείο κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία χορηγεί βάσει της παρούσας παραγράφου εντός δύο εβδομάδων από τη χορήγηση της άδειας.»,
                        
                     
                  
                        3)
                     
                     
                        στο άρθρο 1δ, η παράγραφος 2 αντικαθίσταται από το ακόλουθο κείμενο:
                        
                           «2.   Η παράγραφος 1 δεν εφαρμόζεται στους υπηκόους κράτους μέλους, χώρας μέλους του Ευρωπαϊκού Οικονομικού Χώρου, ή της Ελβετίας, ή στα φυσικά πρόσωπα που διαθέτουν προσωρινή ή μόνιμη άδεια διαμονής σε κράτος μέλος, σε χώρα μέλος του Ευρωπαϊκού Οικονομικού Χώρου ή στην Ελβετία.»,
                        
                     
                  
                        4)
                     
                     
                        το άρθρο 1ε αντικαθίσταται από το ακόλουθο κείμενο:
                        
                           «Άρθρο 1ε
                           
                              1.   Απαγορεύεται η παροχή εξειδικευμένων υπηρεσιών χρηματοπιστωτικών μηνυμάτων, οι οποίες χρησιμοποιούνται για την ανταλλαγή χρηματοπιστωτικών δεδομένων, στα νομικά πρόσωπα, τις οντότητες ή τους φορείς που απαριθμούνται στο παράρτημα VIII ή σε οποιοδήποτε νομικό πρόσωπο, οντότητα ή φορέα έχει την έδρα του στη Ρωσία και του οποίου τα δικαιώματα ιδιοκτησίας κατέχει, άμεσα ή έμμεσα, σε ποσοστό άνω του 50 % οντότητα που αναφέρεται στο παράρτημα VIII.
                           
                           
                              2.   Για κάθε νομικό πρόσωπο, οντότητα ή φορέα που απαριθμείται στο παράρτημα VIII, η απαγόρευση της παραγράφου 1 εφαρμόζεται από την ημερομηνία που αναφέρεται για το νομικό πρόσωπο, οντότητα ή φορέα στο εν λόγω παράρτημα. Η απαγόρευση εφαρμόζεται από την ίδια ημερομηνία σε οποιοδήποτε νομικό πρόσωπο, οντότητα ή φορέα έχει την έδρα του στη Ρωσία και του οποίου τα δικαιώματα ιδιοκτησίας κατέχει, άμεσα ή έμμεσα, σε ποσοστό άνω του 50 % οντότητα που αναφέρεται στο παράρτημα VIII.»,
                           
                        
                     
                  
                        5)
                     
                     
                        στο άρθρο 1η παράγραφος 2, το στοιχείο ε) αντικαθίσταται από το ακόλουθο κείμενο:
                        
                                    «ε)
                                 
                                 
                                    εκτός εάν απαγορεύεται δυνάμει του άρθρου 4ιε ή 4ιστ, την αγορά, εισαγωγή ή μεταφορά φυσικού αερίου και πετρελαίου, συμπεριλαμβανομένων των προϊόντων διύλισης πετρελαίου, καθώς και τιτανίου, αλουμινίου, χαλκού, νικελίου, παλλαδίου και σιδηρομεταλλεύματος από τη Ρωσία ή μέσω αυτής προς την Ένωση· ή»,
                                 
                              
                  
                        6)
                     
                     
                        το άρθρο 1ι αντικαθίσταται από το ακόλουθο κείμενο:
                        
                           «άρθρο 1ι
                           
                              1.   Απαγορεύεται η καταχώριση, η παροχή καταστατικής έδρας, επιχειρηματικής ή διοικητικής διεύθυνσης, καθώς και υπηρεσιών διαχείρισης, σε καταπιστεύματα ή οιοδήποτε παρόμοιο νομικό μόρφωμα που έχει ως καταπιστευματοδόχο ή δικαιούχο:
                              
                                          α)
                                       
                                       
                                          Ρώσους υπηκόους ή φυσικά πρόσωπα που κατοικούν στη Ρωσία·
                                       
                                    
                                          β)
                                       
                                       
                                          νομικά πρόσωπα, οντότητες ή φορείς που έχουν την έδρα τους στη Ρωσία·
                                       
                                    
                                          γ)
                                       
                                       
                                          νομικά πρόσωπα, οντότητες ή φορείς των οποίων τα δικαιώματα ιδιοκτησίας ανήκουν άμεσα ή έμμεσα σε ποσοστό άνω του 50 % σε φυσικό ή νομικό πρόσωπο, οντότητα ή φορέα που αναφέρεται στα στοιχεία α) ή β)·
                                       
                                    
                                          δ)
                                       
                                       
                                          νομικά πρόσωπα, οντότητες ή φορείς που ελέγχονται από φυσικό ή νομικό πρόσωπο, οντότητα ή φορέα που αναφέρεται στα στοιχεία α), β) ή γ)·
                                       
                                    
                                          ε)
                                       
                                       
                                          φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολή φυσικού ή νομικού προσώπου, οντότητας ή φορέα αναφερόμενου στα στοιχεία α), β), γ) ή δ).
                                       
                                    
                           
                              2.   Από τις 5 Ιουλίου 2022 απαγορεύεται κάθε ενέργεια με την ιδιότητα του διαχειριστή, εντολοδόχου μετόχου, διευθυντή, γραμματέα ή παρόμοιου αξιώματος για καταπίστευμα ή παρόμοιο νομικό μόρφωμα ως αναφέρεται στην παράγραφο 1, καθώς και κάθε μέριμνα ώστε άλλο πρόσωπο να ενεργεί με τέτοια ιδιότητα για αυτό.
                           
                           
                              3.   Οι παράγραφοι 1 και 2 δεν εφαρμόζονται στις πράξεις που είναι απολύτως αναγκαίες για την καταγγελία έως τις 5 Ιουλίου 2022 συμβάσεων που δεν συμμορφώνονται με το παρόν άρθρο και έχουν συναφθεί πριν από τις 9 Απριλίου 2022 ή συμπληρωματικών συμβάσεων αναγκαίων για την εκτέλεση τέτοιων συμβάσεων.
                           
                           
                              4.   Οι παράγραφοι 1 και 2 δεν εφαρμόζονται όταν ο καταπιστευματοδόχος ή ο δικαιούχος είναι υπήκοος κράτους μέλους ή φυσικό πρόσωπο που διαθέτει προσωρινή ή μόνιμη άδεια διαμονής σε κράτος μέλος.
                           
                           
                              5.   Κατά παρέκκλιση από την παράγραφο 2, οι αρμόδιες αρχές μπορούν να χορηγούν άδεια, υπό τους όρους που κρίνουν κατάλληλους, για τη συνέχιση των υπηρεσιών που αναφέρονται στην παράγραφο 2 πέρα από τις 5 Ιουλίου 2022 για:
                              
                                          α)
                                       
                                       
                                          την ολοκλήρωση έως τις 5 Σεπτεμβρίου 2022 πράξεων που είναι απολύτως αναγκαίες για την καταγγελία συμβάσεων που αναφέρονται στην παράγραφο 3, υπό την προϋπόθεση ότι η έναρξη των εν λόγω πράξεων έγινε πριν από τις 11 Μαΐου 2022· ή
                                       
                                    
                                          β)
                                       
                                       
                                          άλλους λόγους, υπό την προϋπόθεση ότι οι πάροχοι υπηρεσιών δεν αποδέχονται από τα πρόσωπα της παραγράφου 1 ούτε διαθέτουν στα πρόσωπα αυτά κεφάλαια ή οικονομικούς πόρους, άμεσα ή έμμεσα, ούτε παρέχουν με άλλον τρόπο στα πρόσωπα αυτά οποιοδήποτε όφελος από περιουσιακά στοιχεία που έχουν τοποθετηθεί σε καταπίστευμα.
                                       
                                    
                           
                              6.   Κατά παρέκκλιση από τις παραγράφους 1 και 2, οι αρμόδιες αρχές μπορούν να χορηγούν άδεια για τις υπηρεσίες που αναφέρονται στις εν λόγω παραγράφους, υπό τους όρους που κρίνουν κατάλληλους, αφού διαπιστώσουν ότι τούτο είναι αναγκαίο για:
                              
                                          α)
                                       
                                       
                                          ανθρωπιστικούς σκοπούς, όπως η παροχή ή η διευκόλυνση της παροχής βοήθειας, συμπεριλαμβανομένων του ιατροφαρμακευτικού υλικού, των τροφίμων ή της μεταφοράς εργαζομένων στον ανθρωπιστικό τομέα και σχετικής βοήθειας, ή για απομακρύνσεις πληθυσμών· ή
                                       
                                    
                                          β)
                                       
                                       
                                          δραστηριότητες της κοινωνίας των πολιτών οι οποίες προωθούν άμεσα τη δημοκρατία, τα ανθρώπινα δικαιώματα και το κράτος δικαίου στη Ρωσία·
                                       
                                    
                                          γ)
                                       
                                       
                                          τη λειτουργία καταπιστευμάτων σκοπός των οποίων είναι η διαχείριση επαγγελματικών συνταξιοδοτικών συστημάτων, ασφαλιστήριων συμβολαίων ή προγραμμάτων διανομής μετοχών στους εργαζόμενους, φιλανθρωπικών οργανώσεων, ερασιτεχνικών αθλητικών συλλόγων και κεφαλαίων για ανηλίκους ή ευάλωτους ενήλικες.
                                       
                                    
                           
                              7.   Το οικείο κράτος μέλος ενημερώνει την Επιτροπή για κάθε άδεια που χορηγεί βάσει της παραγράφου 5 ή 6 εντός δύο εβδομάδων από τη χορήγηση της εν λόγω άδειας.»·
                           
                        
                     
                  
                        7)
                     
                     
                        παρεμβάλλεται το ακόλουθο άρθρο:
                        
                           «Άρθρο 1ια
                           
                              1.   Απαγορεύεται η άμεση ή έμμεση παροχή λογιστικών υπηρεσιών, ελεγκτικών υπηρεσιών, συμπεριλαμβανομένου του υποχρεωτικού ελέγχου, υπηρεσιών τήρησης λογιστικών βιβλίων ή παροχής φορολογικών συμβουλών, ή επιχειρηματικών συμβουλών και συμβουλών σε διοικητικά θέματα ή υπηρεσιών δημοσίων σχέσεων:
                              
                                          α)
                                       
                                       
                                          στην κυβέρνηση της Ρωσίας· ή
                                       
                                    
                                          β)
                                       
                                       
                                          σε νομικά πρόσωπα, οντότητες ή φορείς που έχουν την έδρα τους στη Ρωσία.
                                       
                                    
                           
                              2.   Η παράγραφος 1 δεν ισχύει για την παροχή υπηρεσιών που είναι απολύτως αναγκαίες για την καταγγελία έως τις 5 Ιουλίου 2022 συμβάσεων που δεν συμμορφώνονται με το παρόν άρθρο και συνήφθησαν πριν από τις 4 Ιουνίου 2022, ή συμπληρωματικών συμβάσεων αναγκαίων για την εκτέλεση των εν λόγω συμβάσεων.
                           
                           
                              3.   Η παράγραφος 1 δεν εφαρμόζεται στην παροχή υπηρεσιών που είναι απολύτως αναγκαίες για την άσκηση του δικαιώματος υπεράσπισης σε δικαστικές διαδικασίες και του δικαιώματος πραγματικής προσφυγής.
                           
                           
                              4.   Η παράγραφος 1 δεν εφαρμόζεται στην παροχή υπηρεσιών που προορίζονται για την αποκλειστική χρήση νομικών προσώπων, οντοτήτων ή φορέων εγκατεστημένων στη Ρωσία που ανήκουν ή ελέγχονται αποκλειστικά ή από κοινού από νομικό πρόσωπο, οντότητα ή φορέα που έχει ιδρυθεί ή συσταθεί βάσει του δικαίου κράτους μέλους.
                           
                           
                              5.   Κατά παρέκκλιση από την παράγραφο 1, οι αρμόδιες αρχές μπορούν να επιτρέπουν τις υπηρεσίες που αναφέρονται στις εν λόγω παραγράφους, υπό τους όρους που κρίνουν κατάλληλους, αφού διαπιστώσουν ότι τούτο είναι αναγκαίο για:
                              
                                          α)
                                       
                                       
                                          ανθρωπιστικούς σκοπούς, όπως η παροχή ή η διευκόλυνση της παροχής βοήθειας, συμπεριλαμβανομένων του ιατροφαρμακευτικού υλικού, των τροφίμων ή της μεταφοράς εργαζομένων στον ανθρωπιστικό τομέα και σχετικής βοήθειας, ή για απομακρύνσεις πληθυσμών· ή
                                       
                                    
                                          β)
                                       
                                       
                                          δραστηριότητες της κοινωνίας των πολιτών οι οποίες προωθούν άμεσα τη δημοκρατία, τα ανθρώπινα δικαιώματα και το κράτος δικαίου στη Ρωσία»·
                                       
                                    
                        
                     
                  
                        8)
                     
                     
                        στο άρθρο 4 παράγραφος 3, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    τη μεταφορά φυσικού αερίου και πετρελαίου, συμπεριλαμβανομένων των προϊόντων διύλισης πετρελαίου, εκτός εάν απαγορεύεται δυνάμει του άρθρου 4ιε ή 4ιστ, από τη Ρωσία ή μέσω αυτής προς την Ένωση· ή»·
                                 
                              
                  
                        9)
                     
                     
                        στο άρθρο 4α παράγραφος 2, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    είναι αναγκαία για να εξασφαλιστεί ο κρίσιμος ενεργειακός εφοδιασμός εντός της Ένωσης, καθώς και η μεταφορά φυσικού αερίου και πετρελαίου, συμπεριλαμβανομένων των προϊόντων διύλισης πετρελαίου, εκτός εάν απαγορεύεται δυνάμει του άρθρου 4ιε ή 4ιστ, από τη Ρωσία ή μέσω αυτής προς την Ένωση· ή»,
                                 
                              
                  
                        10)
                     
                     
                        στο άρθρο 4ζ, προστίθεται η ακόλουθη παράγραφος:
                        
                           «3.   Απαγορεύεται η διαφήμιση προϊόντων ή υπηρεσιών σε οποιοδήποτε περιεχόμενο παράγεται ή μεταδίδεται από τα νομικά πρόσωπα, τις οντότητες ή τους φορείς που απαριθμούνται στο παράρτημα IX, μεταξύ άλλων μέσω της μετάδοσης ή της διανομής με οποιοδήποτε μέσο αναφέρεται στην παράγραφο 1.»,
                        
                     
                  
                        11)
                     
                     
                        στο άρθρο 4η-α παράγραφος 5, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    εκτός εάν απαγορεύεται δυνάμει του άρθρου 4ιε ή 4ιστ, την αγορά, εισαγωγή ή μεταφορά στην Ένωση φυσικού αερίου και πετρελαίου, συμπεριλαμβανομένων των προϊόντων διύλισης πετρελαίου, καθώς και τιτανίου, αλουμινίου, χαλκού, νικελίου, παλλαδίου, σιδηρομεταλλεύματος και ορισμένων χημικών προϊόντων και προϊόντων σιδήρου·»·
                                 
                              
                  
                        12)
                     
                     
                        το άρθρο 4ιδ παράγραφος 4 τροποποιείται ως εξής:
                        
                                    α)
                                 
                                 
                                    το σημείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                εκτός εάν απαγορεύεται δυνάμει του άρθρου 4ιε ή 4ιστ, την αγορά, εισαγωγή ή μεταφορά στην Ένωση φυσικού αερίου και πετρελαίου, συμπεριλαμβανομένων των προϊόντων διύλισης πετρελαίου, καθώς και τιτανίου, αλουμινίου, χαλκού, νικελίου, παλλαδίου και σιδηρομεταλλεύματος·»,
                                             
                                          
                              
                                    β)
                                 
                                 
                                    το στοιχείο δ) αντικαθίσταται από το ακόλουθο κείμενο:
                                    
                                                «δ)
                                             
                                             
                                                τη λειτουργία των διπλωματικών και προξενικών αντιπροσωπιών στη Ρωσία, συμπεριλαμβανομένων των αντιπροσωπιών, των πρεσβειών και των αποστολών, ή των διεθνών οργανισμών στη Ρωσία που απολαύουν ασυλίας σύμφωνα με το διεθνές δίκαιο· ή»,
                                             
                                          
                              
                  
                        13)
                     
                     
                        παρεμβάλλονται τα ακόλουθα άρθρα:
                        
                           «xΆρθρο 4ιε
                           
                              1.   Απαγορεύεται η αγορά, εισαγωγή ή μεταφορά, άμεσα ή έμμεσα, αργού πετρελαίου και προϊόντων πετρελαίου, εάν είναι καταγωγής Ρωσίας ή εξάγονται από τη Ρωσία.
                           
                           
                              2.   Απαγορεύεται η άμεση ή έμμεση παροχή τεχνικής βοήθειας, υπηρεσιών μεσιτείας, χρηματοδότησης ή χρηματοοικονομικής βοήθειας ή οποιωνδήποτε άλλων υπηρεσιών που συνδέονται με την απαγόρευση της παραγράφου 1.
                           
                           
                              3.   Οι απαγορεύσεις στις παραγράφους 1 και 2 δεν ισχύουν:
                              
                                          α)
                                       
                                       
                                          έως τις 5 Δεκεμβρίου 2022, για μεμονωμένες συναλλαγές με βραχυπρόθεσμη παράδοση, οι οποίες συνήφθησαν και εκτελέστηκαν πριν από την εν λόγω ημερομηνία ή για την εκτέλεση συμβάσεων για την αγορά, εισαγωγή ή μεταφορά αργού πετρελαίου οι οποίες συνήφθησαν πριν από τις 4 Ιουνίου 2022, ή συμπληρωματικών συμβάσεων αναγκαίων για την εκτέλεση των εν λόγω συμβάσεων, υπό την προϋπόθεση ότι οι εν λόγω συμβάσεις έχουν κοινοποιηθεί από τα οικεία κράτη μέλη στην Επιτροπή έως τις 24 Ιουνίου 2022 και ότι οι μεμονωμένες συναλλαγές με βραχυπρόθεσμη παράδοση κοινοποιούνται από τα οικεία κράτη μέλη στην Επιτροπή εντός 10 ημερών από την ολοκλήρωσή τους,
                                       
                                    
                                          β)
                                       
                                       
                                          έως τις 5 Φεβρουαρίου 2023 για μεμονωμένες συναλλαγές με βραχυπρόθεσμη παράδοση, οι οποίες συνήφθησαν και εκτελέστηκαν πριν από την εν λόγω ημερομηνία ή για την εκτέλεση συμβάσεων για την αγορά, εισαγωγή ή μεταφορά προϊόντων πετρελαίου οι οποίες συνήφθησαν πριν από τις 4 Ιουνίου 2022, ή συμπληρωματικών συμβάσεων αναγκαίων για την εκτέλεση των εν λόγω συμβάσεων, υπό την προϋπόθεση ότι οι εν λόγω συμβάσεις έχουν κοινοποιηθεί από τα οικεία κράτη μέλη στην Επιτροπή έως τις 24 Ιουνίου 2022 και ότι οι μεμονωμένες συναλλαγές με βραχυπρόθεσμη παράδοση κοινοποιούνται από τα οικεία κράτη μέλη στην Επιτροπή εντός 10 ημερών από την ολοκλήρωσή τους,
                                       
                                    
                                          γ)
                                       
                                       
                                          για την αγορά, εισαγωγή ή μεταφορά αργού πετρελαίου διά θαλάσσης και προϊόντων πετρελαίου, όταν τα εν λόγω εμπορεύματα προέρχονται από τρίτη χώρα και απλώς φορτώνονται στη Ρωσία, εξέρχονται από τη Ρωσία ή διαμετακομίζονται μέσω της Ρωσίας, υπό τον όρο ότι η προέλευση των εμπορευμάτων δεν είναι ρωσική και τα εμπορεύματα δεν είναι ρωσικής ιδιοκτησίας.
                                       
                                    
                                          δ)
                                       
                                       
                                          για το αργό πετρέλαιο που παραδίδεται μέσω αγωγού από τη Ρωσία στα κράτη μέλη, έως ότου το Συμβούλιο, αποφασίζοντας ομόφωνα, μετά από πρόταση του Ύπατου Εκπροσώπου με την υποστήριξη της Επιτροπής, αποφασίσει ότι εφαρμόζονται οι απαγορεύσεις των παραγράφων 1 και 2.
                                       
                                    
                           
                              4.   Εάν ο εφοδιασμός με αργό πετρέλαιο μέσω αγωγού από τη Ρωσία σε περίκλειστο κράτος μέλος διακοπεί για λόγους που δεν εμπίπτουν στον έλεγχο του εν λόγω κράτους μέλους, το αργό πετρέλαιο που μεταφέρεται διά θαλάσσης από τη Ρωσία μπορεί να εισάγεται στο εν λόγω κράτος μέλος, μέσω εξαιρετικής προσωρινής παρέκκλισης από τις παραγράφους 1 και 2, έως ότου ξεκινήσει και πάλι ο εφοδιασμός ή έως ότου παύσει να ισχύει η απόφαση του Συμβουλίου που αναφέρεται στην παράγραφο 3 στοιχείο δ) όσον αφορά το εν λόγω κράτος μέλος, ανάλογα με το ποια ημερομηνία είναι προγενέστερη.
                           
                           
                              5.   Από τις 5 Δεκεμβρίου 2022 και κατά παρέκκλιση από τις παραγράφους1 και 2, οι αρμόδιες αρχές της Βουλγαρίας μπορούν να επιτρέπουν την εκτέλεση, έως τις 31 Δεκεμβρίου 2024, συμβάσεων που συνήφθησαν πριν από τις 4 Ιουνίου 2022, ή συμπληρωματικών συμβάσεων αναγκαίων για την εκτέλεση των εν λόγω συμβάσεων, για την αγορά, εισαγωγή ή μεταφορά αργού πετρελαίου διά θαλάσσης και προϊόντων πετρελαίου τα οποία είναι καταγωγής Ρωσίας ή εξάγονται από τη Ρωσία.
                           
                           
                              6.   Από τις 5 Φεβρουαρίου 2023 και κατά παρέκκλιση από τις παραγράφους 1 και 2, οι αρμόδιες αρχές της Κροατίας μπορούν να επιτρέπουν έως τις 31 Δεκεμβρίου 2023 την αγορά, εισαγωγή ή μεταφορά πετρελαίου εσωτερικής καύσης υπό κενό που προέρχεται ή εξάγεται από τη Ρωσία, υπό την προϋπόθεση ότι πληρούνται οι ακόλουθοι όροι:
                              
                                          α)
                                       
                                       
                                          δεν είναι εφικτή η εναλλακτική προμήθεια πετρελαίου εσωτερικής καύσης υπό κενό· και
                                       
                                    
                                          β)
                                       
                                       
                                          η Κροατία έχει κοινοποιήσει στην Επιτροπή, τουλάχιστον δύο εβδομάδες πριν από την άδεια, τους λόγους για τους οποίους θεωρεί ότι θα πρέπει να χορηγηθεί ειδική άδεια, και η Επιτροπή δεν έχει διατυπώσει αντιρρήσεις εντός της προθεσμίας αυτής.
                                       
                                    
                           
                              7.   Τα εμπορεύματα που εισάγονται κατόπιν χορήγησης παρέκκλισης από αρμόδια αρχή σύμφωνα με την παράγραφο 5 ή 6 δεν πωλούνται σε αγοραστές που βρίσκονται σε άλλο κράτος μέλος ή σε τρίτη χώρα.
                           
                           
                              8.   Απαγορεύεται η μεταφορά ή η μεταφόρτωση αργού πετρελαίου που παραδίδεται μέσω αγωγού στα κράτη μέλη, όπως αναφέρεται στην παράγραφο 3 στοιχείο δ), σε άλλα κράτη μέλη ή σε τρίτες χώρες ή η πώλησή του σε αγοραστές σε άλλα κράτη μέλη ή σε τρίτες χώρες.
                              Όλες οι αποστολές και τα εμπορευματοκιβώτια του εν λόγω αργού πετρελαίου φέρουν ευκρινώς την ένδειξη «REBCO: απαγορεύεται η εξαγωγή».
                              Από τις 5 Φεβρουαρίου 2023, όταν το αργό πετρέλαιο έχει παραδοθεί μέσω αγωγού σε κράτος μέλος όπως αναφέρεται στην παράγραφο 3 στοιχείο δ), απαγορεύεται η μεταφορά ή η μεταφόρτωση προϊόντων πετρελαίου τα οποία παράγονται από το εν λόγω αργό πετρέλαιο σε άλλα κράτη μέλη ή σε τρίτες χώρες ή η πώληση των εν λόγω προϊόντων πετρελαίου σε αγοραστές σε άλλα κράτη μέλη ή σε τρίτες χώρες.
                              Κατά προσωρινή παρέκκλιση, οι απαγορεύσεις που αναφέρονται στο τρίτο εδάφιο εφαρμόζονται από τις 5 Δεκεμβρίου 2023 όσον αφορά την εισαγωγή και τη μεταφορά εντός της Τσεχίας προϊόντων πετρελαίου που παράγονται από αργό πετρέλαιο το οποίο έχει παραδοθεί μέσω αγωγού σε άλλο κράτος μέλος όπως αναφέρεται στην παράγραφο 3 παράγραφος δ), καθώς και όσον αφορά την πώλησή τους σε αγοραστές στην Τσεχία. Εάν διατεθεί στην Τσεχία εναλλακτικός εφοδιασμός για τα εν λόγω προϊόντα πετρελαίου πριν την ημερομηνία αυτή, το Συμβούλιο, αποφασίζοντας ομόφωνα, εκδίδει απόφαση για τον τερματισμό της εν λόγω προσωρινής παρέκκλισης. Κατά το χρονικό διάστημα μέχρι τις 5 Δεκεμβρίου 2023 οι ποσότητες των εν λόγω προϊόντων πετρελαίου που εισάγονται στην Τσεχία από άλλα κράτη μέλη δεν μπορούν να υπερβαίνουν το μέσο όρο των ποσοτήτων που εισάγονταν στην Τσεχία από αυτά τα άλλα κράτη μέλη για το ίδιο χρονικό διάστημα κατά τη διάρκεια των προηγούμενων πέντε ετών.
                           
                           
                              9.   Οι απαγορεύσεις της παραγράφου 1 δεν εφαρμόζονται σε αγορές στη Ρωσία αργού πετρελαίου ή προϊόντων πετρελαίου τα οποία απαιτούνται για την κάλυψη ουσιωδών αναγκών του αγοραστή στη Ρωσία ή ανθρωπιστικών έργων στη Ρωσία.
                           
                           
                              10.   Η Ένωση λαμβάνει τα αναγκαία μέτρα προκειμένου να καθορισθούν τα σχετικά είδη που καλύπτονται από το παρόν άρθρο.
                           
                        
                        
                           Άρθρο 4ιστ
                           
                              1.   Απαγορεύεται η άμεση ή έμμεση παροχή τεχνικής βοήθειας, υπηρεσιών μεσιτείας ή χρηματοδότησης ή χρηματοοικονομικής βοήθειας που συνδέονται με τη μεταφορά, μεταξύ άλλων μέσω μεταφορτώσεων από πλοίο σε πλοίο, σε τρίτες χώρες, αργού πετρελαίου ή προϊόντων πετρελαίου, τα οποία είναι καταγωγής Ρωσίας ή που έχουν εξαχθεί από τη Ρωσία.
                           
                           
                              2.   Η απαγόρευση της παραγράφου 1 δεν ισχύει για:
                              
                                          α)
                                       
                                       
                                          την εκτέλεση, έως τις 5 Δεκεμβρίου 2022, συμβάσεων που συνήφθησαν πριν από τις 4 Ιουνίου 2022 ή συμπληρωματικών συμβάσεων αναγκαίων για την εκτέλεση των εν λόγω συμβάσεων, ή
                                       
                                    
                                          β)
                                       
                                       
                                          τη μεταφορά αργού πετρελαίου ή προϊόντων πετρελαίου, εφόσον τα εν λόγω εμπορεύματα προέρχονται από τρίτη χώρα και απλώς φορτώνονται στη Ρωσία, εξέρχονται από τη Ρωσία ή διαμετακομίζονται μέσω της Ρωσίας, υπό τον όρο ότι η προέλευση των εν λόγω εμπορευμάτων δεν είναι ρωσική και τα εν λόγω εμπορεύματα δεν είναι ρωσικής ιδιοκτησίας.»
                                       
                                    
                        
                     
                  
                        14)
                     
                     
                        τα παραρτήματα τροποποιούνται σύμφωνα με το παράρτημα της παρούσας απόφασης.
                        Το παρόν σημείο εφαρμόζεται σε σχέση με μία ή περισσότερες από τις οντότητες που αναφέρονται στο σημείο 4) του παραρτήματος της παρούσας απόφασης από τις 25 Ιουνίου 2022 και υπό την προϋπόθεση ότι το Συμβούλιο, αφού εξετάσει τις αντίστοιχες περιπτώσεις, το αποφασίσει ομόφωνα.
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 3 Ιουνίου 2022.
            
               
                  Για το Συμβούλιο
               
               
                  Η Πρόεδρος
               
               C. COLONNA
            
         
         
            (1)  Απόφαση 2014/512/ΚΕΠΠΑ του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L 229 της 31.7.2014, σ. 13).
      
      
         
            ΠΑΡΑΡΤΗΜΑ
            
                        1.
                     
                     
                        Στο παράρτημα ΙV της απόφασης 2014/512/ΚΕΠΠΑ προστίθενται οι ακόλουθες καταχωρίσεις:
                        «46th TSNII Central Scientific Research Institute
                        Alagir Resistor Factory
                        All-Russian Research Institute of Optical and Physical Measurements
                        All-Russian Scientific-Research Institute Etalon JSC
                        Almaz, JSC
                        Arzam Scientific Production Enterprise Temp Avia
                        Automated Procurement System for State Defense Orders, LLC
                        Dolgoprudniy Design Bureau of Automatics (DDBA JSC)
                        Electronic Computing Technology Scientific-Research Center JSC
                        Electrosignal, JSC
                        Energiya JSC
                        Engineering Center Moselectronproekt
                        Etalon Scientific and Production Association
                        Evgeny Krayushin
                        Foreign Trade Association Mashpriborintorg
                        Ineko LLC
                        Informakustika JSC
                        Institute of High Energy Physics
                        Institute of Theoretical and Experimental Physics
                        Inteltech PJSC
                        ISE SO RAN Institute of High-Current Electronics
                        Kaluga Scientific-Research Institute of Telemechanical Devices JSC
                        Kulon Scientific-Research Institute JSC
                        Lutch Design Office JSC
                        Meteor Plant JSC
                        Moscow Communications Research Institute JSC
                        Moscow Order of the Red Banner of Labor Research Radio Engineering Institute JSC
                        NPO Elektromechaniki JSC
                        Omsk Production Union Irtysh JSC
                        Omsk Scientific-Research Institute of Instrument Engineering JSC
                        Optron, JSC
                        Pella Shipyard OJSC
                        Polyot Chelyabinsk Radio Plant JSC
                        Pskov Distance Communications Equipment Plant
                        Radiozavod, JSC
                        Razryad, JSC
                        Research Production Association Mars
                        Ryazan Radio-Plant
                        Scientific Production Center Vigstar JSC
                        Scientific Production Enterprise “Radiosviaz”
                        Scientific Research Institute Ferrite-Domen
                        Scientific Research Institute of Communication Management Systems
                        Scientific-Production Association and Scientific-Research Institute of Radio-Components
                        Scientific-Production Enterprise “Kant”
                        Scientific-Production Enterprise “Svyaz”
                        Scientific-Production Enterprise Almaz, JSC
                        Scientific-Production Enterprise Salyut, JSC
                        Scientific-Production Enterprise Volna
                        Scientific-Production Enterprise Vostok, JSC
                        Scientific-Research Institute “Argon”
                        Scientific-Research Institute and Factory Platan
                        Scientific-Research Institute of Automated Systems and Communications Complexes Neptune JSC
                        Special Design and Technical Bureau for Relay Technology
                        Special Design Bureau Salute JSC
                        Tactical Missile Company, Joint Stock Company “Salute”
                        Tactical Missile Company, Joint Stock Company “State Machine Building Design Bureau ‘Vympel’ By Name I.I.Toropov”
                        Tactical Missile Company, Joint Stock Company “URALELEMENT”
                        Tactical Missile Company, Joint Stock Company “Plant Dagdiesel”
                        Tactical Missile Company, Joint Stock Company “Scientific Research Institute of Marine Heat Engineering”
                        Tactical Missile Company, Joint Stock Company PA Strela
                        Tactical Missile Company, Joint Stock Company Plant Kulakov
                        Tactical Missile Company, Joint Stock Company Ravenstvo
                        Tactical Missile Company, Joint Stock Company Ravenstvo-service
                        Tactical Missile Company, Joint Stock Company Saratov Radio Instrument Plant
                        Tactical Missile Company, Joint Stock Company Severny Press
                        Tactical Missile Company, Joint-Stock Company “Research Center for Automated Design”
                        Tactical Missile Company, KB Mashinostroeniya
                        Tactical Missile Company, NPO Electromechanics
                        Tactical Missile Company, NPO Lightning
                        Tactical Missile Company, Petrovsky Electromechanical Plant “Molot”
                        Tactical Missile Company, PJSC “MBDB ‘ISKRA’”
                        Tactical Missile Company, PJSC ANPP Temp Avia
                        Tactical Missile Company, Raduga Design Bureau
                        Tactical Missile Corporation, “Central Design Bureau of Automation”
                        Tactical Missile Corporation, 711 Aircraft Repair Plant
                        Tactical Missile Corporation, AO GNPP “Region”
                        Tactical Missile Corporation, AO TMKB “Soyuz”
                        Tactical Missile Corporation, Azov Optical and Mechanical Plant
                        Tactical Missile Corporation, Concern “MPO – Gidropribor”
                        Tactical Missile Corporation, Joint Stock Company “KRASNY GIDROPRESS”
                        Tactical Missile Corporation, Joint Stock Company Avangard
                        Tactical Missile Corporation, Joint Stock Company Concern Granit-Electron
                        Tactical Missile Corporation, Joint Stock Company Elektrotyaga
                        Tactical Missile Corporation, Joint Stock Company GosNIIMash
                        Tactical Missile Corporation, RKB Globus
                        Tactical Missile Corporation, Smolensk Aviation Plant
                        Tactical Missile Corporation, TRV Engineering
                        Tactical Missile Corporation, Ural Design Bureau “Detal”
                        Tactical Missile Corporation, Zvezda-Strela Limited Liability Company
                        Tambov Plant (TZ) “October”
                        United Shipbuilding Corporation “Production Association Northern Machine Building Enterprise”
                        United Shipbuilding Corporation “5th Shipyard”».
                     
                  
                        2.
                     
                     
                        Στο παράρτημα VΙΙ της απόφασης 2014/512/ΚΕΠΠΑ προστίθενται οι ακόλουθες καταχωρίσεις:
                        «Ηνωμένο Βασίλειο
                        Νότια Κορέα».
                     
                  
                        3.
                     
                     
                        Το παράρτημα VΙΙΙ της απόφασης 2014/512/ΚΕΠΠΑ αντικαθίσταται από το ακόλουθο παράρτημα:
                        
                           
                              «ΠΑΡΑΡΤΗΜΑ VIII
                              ΚΑΤΑΛΟΓΟΣ ΤΩΝ ΝΟΜΙΚΩΝ ΠΡΟΣΩΠΩΝ, ΟΝΤΟΤΗΤΩΝ Η ΦΟΡΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1ε
                              
                                          Επωνυμία του νομικού προσώπου, της οντότητας ή του φορέα
                                       
                                       
                                          Ημερομηνία εφαρμογής
                                       
                                    
                                          Bank Otkritie
                                       
                                       
                                          12 Μαρτίου 2022
                                       
                                    
                                          Novikombank
                                       
                                       
                                          12 Μαρτίου 2022
                                       
                                    
                                          Promsvyazbank
                                       
                                       
                                          12 Μαρτίου 2022
                                       
                                    
                                          Bank Rossiya
                                       
                                       
                                          12 Μαρτίου 2022
                                       
                                    
                                          Sovcombank
                                       
                                       
                                          12 Μαρτίου 2022
                                       
                                    
                                          VNESHECONOMBANK (VEB)
                                       
                                       
                                          12 Μαρτίου 2022
                                       
                                    
                                          VTB BANK
                                       
                                       
                                          12 Μαρτίου 2022
                                       
                                    
                                          Sberbank
                                       
                                       
                                          14 Ιουνίου 2022
                                       
                                    
                                          Credit Bank of Moscow
                                       
                                       
                                          14 Ιουνίου 2022
                                       
                                    
                                          Joint Stock Company Russian Agricultural Bank, JSC Rosselkhozbank
                                       
                                       
                                          14 Ιουνίου 2022
                                       
                                    
                        ».
                  
                        4.
                     
                     
                        Στο παράρτημα ΙΧ της απόφασης 2014/512/ΚΕΠΠΑ προστίθενται οι ακόλουθες καταχωρίσεις:
                        «Rossiya RTR / RTR Planeta
                        Rossiya 24 / Russia 24
                        TV Centre International».